**Tematický výbor č. 1 – Lesy a klíma**

|  |
| --- |
| **Strategický cieľ I: Uskutočniť adaptačné opatrenia v lesoch ohrozených zmenou klímy**  |
| *Preambula:* |
| Cieľ reflektuje nepriaznivý vývoj zdravotného stavu ihličnatých (najmä smrekových a borovicových) lesov, gradujúci v posledných rokoch ich veľkoplošným rozpadom, ale aj postupným chradnutím a odumieraním. Príčinou je zmena klímy, a s ňou spojené extrémy počasia, podkôrny hmyz a vplyv hospodárenia v minulosti. Ambíciou do roku 2030 je spomalenie rozpadu, a naštartovanie zásadnej zmeny drevinového zloženia najmenej na tretine súčasnej výmery porastového typu „smrečina“ a porastového typu „borina“ (t.j. na cca 100 tis. ha), s dôrazom na umelo založené monokultúry týchto drevín s vyšším vekom, rastúce v nevhodných stanovištných podmienkach. Pozornosť sa zameria na preventívne opatrenia ochrany lesa pre spomalenie rozpadu ohrozených lesov, na podporu vnášania chýbajúcich pôvodných drevín a drevín budúcej klímy (asistovaná migrácia) v lesoch s nevhodným drevinovým zložením všeobecne, a na zabezpečenie genofondu lesných drevín pre tento účel, vrátane úpravy pravidiel jeho prenosu v podmienkach zmeny klímy.  |
| **Špecifický cieľ 1** | **Zlepšiť účinnosť vykonávania opatrení ochrany lesa v najviac ohrozených porastoch** |
| **Odhadované náklady**  | 16,6 mil. EUR z verejných zdrojov |
| **Navrhované opatrenia** | **Časový rámec** | **Finančný rámec, zdroj** |
| 1. Zefektívniť legislatívne pravidlá spracovania dreva poškodeného alebo napadnutého škodlivými činiteľmi
 | 2024 | 100 tis. EUR v rámci existujúcich limitov ŠR (MPRV, MŽP)  |
| 1. Vytvoriť v rámci Lesníckej ochranárskej služby systém operatívneho monitoringu poškodenia najviac ohrozených lesov na báze dronov a moderných technológií
 | 2025 | 500 tis. EUR z EŠIF(MIRRI, MPRV) |
| 1. Finančne podporiť vykonávanie výchovných zásahov na zvýšenie stability mladých porastov do 50 rokov
 | 2023 - 2030 | 11 mil. EUR z PRV (MPRV) |
| 1. Finančne podporiť odkôrňovanie napadnutého, a pre biotických škodcov atraktívneho ihličnatého dreva ponechaného v lese
 | 2023 - 2030 | 4 mil. EUR z PRV (MPRV) |
| 1. Finančne podporiť mokré skládky a mechanickú ochranu proti vyleteniu podkôrneho hmyzu zo skládok napadnutého dreva sieťami/plachtami
 | 2023 - 2030 | 1 mil. EUR z PRV (MPRV) |
| **Špecifický cieľ 2** | **Rozpracovať premenu porastov s nevhodným drevinovým zložením na odolnejšie zmiešané lesy** |
| **Odhadované náklady**  | 86,2 mil. EUR z verejných zdrojov |
| **Navrhované opatrenia** | **Časový rámec** | **Finančný rámec, zdroj** |
| 1. Uplatniť modely adaptácie lesov SR na zmenu klímy pri tvorbe PSL, so zohľadnením úlohy prípravných drevín
 | 2023 | 200 tis. EUR v rámci existujúcich limitov ŠR (MPRV) |
| 1. Finančne podporiť hlúčikovú a skupinovú výsadbu, podsadbu, a /alebo podsejbu a ochranu cieľových drevín budúcej klímy v porastoch s nevhodným drevinovým zložením
 | 2023 - 2030 | 86 mil. EUR z PRV(MPRV) |
| **Špecifický cieľ 3** | **Zabezpečiť zachovanie genofondu lesných drevín a jeho využitie pri asistovanej migrácii** |
| **Odhadované náklady**  | 17,2 mil. EUR z verejných zdrojov |
| **Navrhované opatrenia** | **Časový rámec** | **Finančný rámec, zdroj** |
| 1. Upraviť pravidlá prenosu reprodukčného materiálu vrátane zadefinovania klimaticky vhodných drevín a ich provenienciípre asistovanú migráciu
 | 2022 | 100 tis. EUR v rámci existujúcich limitov ŠR(MPRV) |
| 1. Vypracovať analýzu ohrozených genotypov drevín a plán dobudovania siete objektov na zachovanie genofondu drevín
 | 2023 | 100 tis. EUR v rámci existujúcich limitov ŠR(MPRV) |
| 1. Finančne podporiť cielené doplnenie siete zdrojov genofondu zriadením uznaných porastov pre zber semien *in situ*
 | 2023 - 2030 | 10 mil. EUR z PRV(MPRV) |
| 1. Finančne podporiť cielené zakladanie nových a rekonštrukcie existujúcich semenných sadov, semenných porastov a matečníc klonov *ex situ*
 | 2023 - 2030 | 5 mil. EUR z PRV(MPRV) |
| 1. Modernizovať a navýšiť kapacity budovania semennej banky pre zachovanie genofondu lesných drevín
 | 2023 - 2030 | 2 mil. EUR z PRV(MPRV) |

|  |
| --- |
| **Strategický cieľ II: Zavádzať prírode blízke hospodárenie v lesoch** |
| *Preambula:* |
| Pestovanie prírode blízkych (t.j. zmiešaných a trvalo rôznovekých) lesov pôvodných drevín má potenciál zmierňovať zmenu klímy lepšou sekvestráciou uhlíka, a formovať lesy schopné lepšie odolávať zmene klímy, a obnovovať sa po narušení. V súčasnosti sa PBHL uskutočňuje na približne 4 % výmery lesov Slovenska. Ambíciou je do roku 2030 naplniť cieľ „Koncepcie prírode blízkeho hospodárenia v lesoch Slovenska“ (MPRV SR, 2019), a zvýšiť výmeru PBHL na 25 % plochy lesov Slovenska, t.j. na ca 500 tis. ha. Pozornosť sa zameria na dopracovanie vykonávacích predpisov, pracovných a technologických postupov, postupov vyhotovenia PSL, a na vytvorenie motivačných nástrojov pre prechod na PBHL, a zakladanie demonštračných objektov správnej praxe PBHL, vrátane foriem PBHL zameraných na ochranu biodiverzity napr. ponechávaním časti mŕtveho dreva a stromov na dožitie. Osobitným problémom pri zavádzaní PBHL je premnožená raticová zver, ktorá vážne narúša procesy prirodzenej obnovy drevín na ktorej je PBHL založené. Nárast stavov zveri indikuje odstrel, ktorý je v súčasnosti 3 až 4 krát vyšší ako v roku 2000. |
| **Špecifický cieľ 1** | **Rozpracovať prebudovu na prírode blízke hospodárenie najmenej na ¼ výmery lesov Slovenska** |
| **Odhadované náklady**  | 75,5 mil. EUR z verejných zdrojov |
| **Navrhované opatrenia** | **Časový rámec** | **Finančný rámec, zdroj** |
| 1. Dopracovať vykonávacie predpisy, pracovné a technologické postupy vyhotovenia PSL pre systém lesa hrúbkových tried
 | 2023 | 400 tis. EUR v rámci existujúcich limitov ŠR(MPRV) |
| 1. Zadefinovať v spolupráci s envirorezortom špecifické formy PBHL zamerané na ochranu biodiverzity v chránených územiach
 | 2023 | 100 tis. EUR v rámci existujúcich limitov ŠR (MPRV, MŽP) |
| 1. Finančne podporiť začatie prebudovy na PBHL a projekty prechodu na systém lesa hrúbkových tried na celkovej výmere najmenej ¼ výmery lesov Slovenska
 | 2023 - 2027 | 40 mil. EUR z PRV(MPRV) |
| 1. Finančne podporiť zakladanie demonštračných objektov správnej praxe PBHL
 | 2022 - 2030 | 5 mil. EUR z LIFE+(MŽP), PRV (MPRV) |
| 1. Finančne kompenzovať zvýšené náklady a ušlý príjem pri špecifických formách PBHL zameraných na ochranu biodiverzity
 | 2023 - 2030 | 30 mil. EUR z PRV(MPRV) |
| **Špecifický cieľ 2** | **Vytvoriť predpoklady pre zníženie negatívneho vplyvu raticovej zveri na prirodzenú obnovu drevín** |
| **Odhadované náklady**  | 500 tis. EUR z verejných zdrojov |
| **Navrhované opatrenia** | **Časový rámec** | **Finančný rámec, zdroj** |
| 1. Vypracovať novú metodiku regulácie stavov zveri na báze sledovania únosnosti škôd na lesnom ekosystéme
 | 2023 | 300 tis. EUR v rámci existujúcich limitov ŠR (MPRV) |
| 1. Upraviť legislatívne pravidlá v oblasti poľovníckeho plánovania, prikrmovania, regulácie stavov zveri a uplatňovania náhrad za škody zverou
 | 2023 | 100 tis. EUR v rámci existujúcich limitov ŠR(MPRV) |
| 1. Využiť funkciu veľkých šeliem pri regulácii stavov raticovej zveri v lesnom ekosystéme
 | 2023 | 100 tis. EUR v rámci existujúcich limitov ŠR(MPRV, MŽP) |
| 1. Podporiť vykonávanie individuálnej ochrany a budovanie oplôtkov malých výmer na ochranu lesných drevín proti poškodzovaniu zverou
 | 2023-2030 | 5 mil. EUR z PRV(MPRV) |

|  |
| --- |
| **Strategický cieľ III: Využiť dreviny na nelesných pozemkoch pri adaptácii krajiny na zmenu klímy**  |
| *Preambula:* |
| Podľa výsledkov Národnej inventarizácie a monitoringu lesov Slovenskej republiky je na Slovensku takmer 300 tisíc ha tzv. bielych plôch, t.j. poľnohospodárskej pôdy porastenej lesnými drevinami a krovinami (nelesnou drevinovou vegetáciou). Biele plochy sú zdrojom právnej neistoty v oblasti manažmentu krajiny, a pri sledovaní pôvodu dreva, nakoľko evidencia ťažby na nich nepodlieha zákonu o lesoch. Biele plochy môžu prispieť k mitigácii dopadov zmeny klímy viazaním uhlíka v produkcii drevín a zvyšujú biodiverzitu krajiny. Ambíciou je do roku 2030 legislatívne a funkčne vysporiadať jednu tretinu, t.j. približne 100 tis. ha bielych plôch. Strategický cieľ je nadrezortný, zahŕňa vypracovanie metodiky inventarizácie a funkčnej typizácie bielych plôch, a zavedenie podporných nástrojov pre alternatívne využitie bielych plôch pre lesné hospodárstvo, agrolesníctvo, alebo prvky zelenej infraštruktúry krajiny.  |
| **Špecifický cieľ 1** | **Vytvoriť podmienky na doriešenie statusu tzv. bielych plôch** |
| **Odhadované náklady**  | 10,3 mil. EUR z verejných zdrojov |
| **Navrhované opatrenia** | **Časový rámec** | **Finančný rámec, zdroj** |
| 1. Vypracovať metodiku inventarizácie a funkčnej typizácie spoločenstiev drevín na nelesných pozemkoch využiteľnú pri územnom plánovaní a pozemkových úpravách
 | 2023 | 300 tis. EUR v rámci existujúcich limitov ŠR(MPRV, MŽP) |
| 1. Finančne podporiť tvorbu geometrických plánov pri zosúladení nezrovnalostí v evidencii a spôsobe využívania pozemkov porastených drevinami
 | 2023 - 2030 | 10 mil. EUR z PRV (MPRV) |
| **Špecifický cieľ 2** | **Podporiť uplatnenie agrolesníckych systémov v podmienkach Slovenska** |
| **Odhadované náklady**  | 6,1 mil. EUR z verejných zdrojov |
| **Navrhované opatrenia** | **Časový rámec** | **Finančný rámec, zdroj** |
| 1. Doplniť agrolesnícke systémy do legislatívy spôsobov využívania pozemku
 | 2023 | 100 tis. EUR v rámci existujúcich limitov ŠR(MPRV) |
| 1. Finančne podporiť zakladanie silvopastorálnych agrolesníckych systémov na poľnohospodárskej pôde
 | 2023 - 2030 | 6 mil. EUR z PRV (MPRV) |